राष्ट्रीय स्वयंसेवक संघ को जानना जितना आसान है,उसको समझना उतना मुश्किल भी’

संघ का कार्य समाज में अनुशासन, संस्कार और एकता की भावना को बढ़ावा देना है। संघ का दृष्टिकोण पूरी तरह से भारतीय संस्कृति और उसकी विविधता में एकता पर आधारित है, जिसमें सभी पंथ और संस्कृतियाँ समान रूप से सम्मानित होती हैं। संघ के बारे में समझने के लिए इसे केवल पढ़कर नहीं, बल्कि अनुभव से जानना आवश्यक है।

संघ के काम के बारे में जो दिखाया जाता है, जो बताया जाता है. वो संघ का काम नहीं है बल्कि संघ के स्वयंसेवकों का काम है.संघ का काम तो सिर्फ़ शाखा चलाना है. शाखाओं में मनुष्यों का निर्माण होता है. और यह सुनिश्चित करना कि ऐसा ही माहौल पूरे देश में निर्मित्त हो बस संघ का इतना छोटा सा काम है.
“संघ कुछ नहीं करता और स्वयंसेवक कुछ नहीं छोड़ते, सब कुछ करते हैं ”
बस इतनी छोटी सी बात संघ 1925 से समझा रहा है. जो कुछ लोगों समझ में नहीं आता है. इसलिए संघ पर विश्वास नहीं होता. इसलिए संघ को समझने का प्रयास करना पड़ता है.
“संघ की तरह का कोई दूसरा मॉडल आज नहीं है. जिससे संघ की तुलना की जा सकें, ऐसा पूरी दुनिया में कोई दूसरा मॉडल नहीं है.”

संघ को कैसे जाने ?
संघ के बारे में पढ़कर संघ को नहीं जान सकते. परम पूजनीय गुरूजी ने कहा था “गत 15 वर्षों से संघ का सरसंघचालक होने के नाते अब मैं धीरे धीरे संघ को समझने लगा हूँ.
क्या संघ समझ से परे है ?
ऐसा भी नहीं है. संघ को समझना आसान है और संघ को समझना मुश्किल भी है.  संघ को जानने का एक ही रास्ता है. हृदय में एक सकारात्मकता रखकर वास्तविक जिज्ञासा को लेकर, बिना किसी पूर्वाग्रह के श्रद्धा भक्तिपूर्ण तरीके से संघ को जानने का प्रयास करना. संघ का स्वयंसेवक यह साधना जीवन भर करता है. अर्थात संघ को जानने की जिज्ञासा लेकर, शुद्ध अंत:करण से जो संघ का अनुभव लेते हैं .धीरे धीरे उनको संघ समझ में आने लगता है. हर दिन समझ की मात्रा बढती जाती है. लेकिन अगर पूर्वाग्रह से संघ को देखेंगे तो संघ समझ में नहीं आएगा.

संघ को देखना है तो लोग स्वयंसेवक को देखते हैं और साथ-साथ वो भी देखते हैं जो वो करता है और कहते हैं यही संघ है. लेकिन जिसमें से ऐसा सोच ऐसी कर्म करने की इच्छा विकसित होती है असल मायनों में वही संघ है. संघ अपने स्वयंसेवक पर विश्वास करता है वे हमारे विचार के सम्पर्क में आते हैं , हमारे विचार से चलने वाले कामों से निकलकर गये हैं . संघ जानता है स्वयंसेवक सोच विचार कर जो भी करेगा वो अच्छा ही होगा.

संघ विचार क्या है ?
संघ का कोई अलग से अपना विचार नहीं है. अपने देश के सभी लोगों का मिलकर जो चिन्तन बना है. संघ उसी चिंतन पर चलता है. स्वतंत्रता के पूर्व अपने देश के उत्थान के लिए, कार्य करने वाले सभी लोग का उनके अनुभव से जो निष्कर्ष था.उस निष्कर्ष को पूरा करने का का काम संघ ने उठाया. उन सभी महापुरुषों का चिन्तन था “हमें देश का भाग्य परिवर्तन करने के लिए अपनी बुराइयां छोड़कर, अपनी अस्मिता के लिए एक साथ मिलकर जीना-मरना चाहिए. और यह आदत बहुत दिनों से छूटी हुयी है. तो इनको इस आदत पर लगाने वाला एक संगठन होना चाहिए. डा. हेडगेवार जी ने यह आदत डलवाने के लिए 1925 में संघ की स्थापना की. इस संगठन का बीजारोपण 10-12 साल पहले ही डाक्टर साहब के मन में हो चुका था. 1940 तक संघ के बारें में सभी विचारधारा के बुद्धिजीवियों की सहमति थी लेकिन 1940 के बाद धीरे-धीरे स्वार्थ राष्ट्रीय हित से बड़ा दिखाई देने लगा.